Трайко Симеонов
Гарван грачи

chitanka.info

Гарван грачи на круша:

— Дай ми, бабо, Калуша!

Гарван грачи в поляна:

— Дай ми, бабо, Стояна!

Гарван грачи в горица:

— Дай ми, бабо, Марица!

Гарван грачи на двора:

— Дай ми, бабо, Тодора!

Гарван грачи на каче:

— Дай ми, бабо, колаче!

Гарван грачи на комин:

— Дай ми, бабо, топъл млин!

Гарван грачи на прага:

— На̀ ти, гарго, тояга!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.